སྤྱི་ཚོགས་ནང་ཕྱི་རྒྱལ་གྱི་
ཐེ་གཏོགས།

 ཕྱི་རྒྱལ་གཞུང་ནས་འཇིགས་སྐུལ་དང་འཇིགས་སྣང་གི་བྱ་སྤྱོད་སྙན་སེང་ཇི་ལྟར་ཞུ་དགོས་པ།

**གནས་ཚུལ་ཤོག་ལྷེ།** / ༢༠༢༣ ལོའི་སྤྱི་ཟླ་གསུམ་པ། **afp.gov.au**

**ངོ་སྤྲོད།**

## ཕྱིའི་རྒྱལ་ཁབ་ཀྱི་ཐེ་གཏོགས་ནི་ཨོ་སི་ཊོ་ལི་ཡའི་མི་མང་དང་། རང་བཙན། བདེ་འཇགས། དེ་བཞིན་ང་ཚོའི་རྒྱལ་ཁབ་ཀྱི་སྒྲིག་འཛུགས་ཁག་གི་གཞི་རྩའི་རང་བཞིན་ལ་ཉེན་ཁ་ཚབས་ཆེན་ ཞིག་མཚོན་གྱི་ཡོད། ཕྱི་རྒྱལ་གྱི་ཐེ་ཇུས་ཀྱི་འཇིགས་སྐུལ་དེ་ཨོ་སི་ཊོ་ལི་ཡའི་སྤྱི་ཚོགས་ཀྱི་སྡེ་ཚན་གཅིག་ཁོ་ནར་ཚད་འཛིན་བྱས་མེད་ལ། རྒྱལ་ཁབ་གཅིག་གིས་བྱས་པ་ཞིག་ཀྱང་མ་རེད། ཕྱིའི་་རྒྱལ་ཁབ་ཀྱི་ཁ་གཏདབྱེད་པོ་སྟེ་ (རྒྱལ་ཁབ་གཞན་ལ་དགྲ་བོའི་བྱ་སྤྱོད་སྤེལ་མཁན་གྱི་རྒྱལ་ཁབ་ཚོས་) སྲིད་གཞུང་གི་རིམ་པ་ཚང་མའི་ཐོག་ནས་ཨོ་སི་ཊོ་ལི་ཡའི་ཐག་གཅོད་བྱེད་ མཁན་ལ་ཐེ་བྱུས་བྱེད་པའི་གོ་སྐབས་བསྐྲུན་ནས་དེའི་རྗེས་སུ་རྒྱུག་གི་ཡོད། དཔེར་ན། མང་གཙོའི་སྒྲིག་འཛུགས། ཤེས་ཡོན་དང་ཞིབ་འཇུག བརྡ་འཕྲིན་དང་འབྲེལ་གཏུག གཞི་རྒྱ་ཆེ་བའི་ རྨང་གཞིའི་སྒྲོམ་གཞི། དེ་བཞིན་གལ་ཆེ་བ་ཞིག་ལ། ང་ཚོའི་རིག་གཞུང་དང་སྐད་ཡིག་སྣ་མང་ལྡན་པའི་སྤྱི་ཚོགས་བཅས་འཚུད་ཡོད།

**སྤྱི་ཚོགས་ནང་ཕྱི་རྒྱལ་གྱི་ཐེ་གཏོགས།**

ཕྱི་རྒྱལ་གྱི་ཐེ་གཏོགས་ཞེས་པ་ནི་ཕྱི་རྒྱལ་གཞུང་གིས་བཀོད་འདོམས་དང་། ལྟ་རྟོག ཡང་ན་ཕྱིའི་ག།ཞུང་གིས་མ་དངུལ་བཏང་སྟེ་རིག་གཞུང་དང་སྐད་ཡིག་སྣ་མང་ ལྡན་པའི་སྤྱི་ཚོགས་ལ་དམིགས་པའི་འཇིགས་སྐུལ་དང་དངངས་སྐྲག་བསླངས་པ་བརྒྱུད། ཨོ་སི་ཊོ་ལི་ཡའི་རིག་གཞུང་སྣ་མང་གི་འཚོ་བར་གནོད་སྐྱོན་དང་ཤུགས་རྐྱེན་ བཟོ་རྒྱུའི་དམིགས་ཡུལ་ཅན་གྱི་བྱ་སྤྱོད་ཅིག་རེད། ཕྱི་རྒྱལ་གཞུང་གིས་སྤྱི་ཚོགས་ནང་ཐེ་བྱུས་བྱེད་པའི་དམིགས་ཡུལ་གཙོ་བོ་ཁག་ནི།

* ཕྱི་རྒྱལ་གཞུང་གི་ནང་སྲིད་དང་ཕྱི་སྲིད་ཐད་ཀྱི་སྲིད་བྱུས་ལ་སྐྱོན་བརྗོད་བྱེད་མཁན་རྣམས་ཁ་བཀག་རྒྱུ།
* རིག་གཞུང་དང་སྐད་ཡིག་སྣ་མང་ལྡན་པའི་སྤྱི་ཚོགས་ཀྱི་ཚོགས་མི་རྣམས་ཀྱི་(དྲ་ཐོག་དང་དྲ་ཕྱིའི་)བྱེད་སྒོར་ལྟ་ཞིབ་བྱེད་རྒྱུ།
* ཕྱི་རྒྱལ་གཞུང་གི་ལྟ་བ་དང་སྲིད་བྱུས་དྲིལ་བསྒྲགས་བྱེད་རྒྱུ།
* ཕྱི་རྒྱལ་གཞུང་གི་ཁེ་ཕན་ཆེད་གནས་ཚུལ་བསྡུ་རུབ་བྱེད་རྒྱུ།
* མི་དམངས་སྤྱི་ཡོངས་ཀྱི་བསམ་ཚུལ་དང་ལྟ་བར་ཤུགས་རྐྱེན་སྤྲོད་རྒྱུ།

## སྤྱི་ཚོགས་ནང་ཕྱི་རྒྱལ་གྱི་ཐེ་བྱུས་ལ་རྣམ་པ་མང་པོ་ཡོད་སྲིད།

## དེའི་ཁོངས་སུ་གཤམ་གསལ་ཚུད་ཡོད།

* གཞན་ལ་རྡུང་རྡེག་གཏོང་བའམ་དེ་ལྟར་བྱེད་རྒྱུའི་འཇིགས་སྐུལ།
* ལྐོག་ཤོམ་སྡིག་སྐུལ།
* བཙན་ཁྲིད་དང་། ཁྲིམས་འགལ་གྱི་བཀག་ཉར། ཡང་ན་རང་དབང་འཕྲོག་པ།
* རྗེས་འདེད་གཏོང་བ་དང་། མི་འདོད་བཞིན་དུ་ལུས་ཐོག་གམ་གློག་ཆས་བརྒྱུད་ལྟ་ཞིབ་བྱེད་པ།
* མི་སྒེར་པ་ཞིག་གི་ཕྱི་རྒྱལ་དུ་ཡོད་པའི་ནང་མི་དང་ངོ་ཤེས་ལ་འཇིགས་སྐུལ་བྱས་ཏེ་ཁོ་པར་བཙན་བཀའ་སྒྲུབ་ཏུ་འཇུག་པ།
* སྤྱི་ཚོགས་བརྒྱུད་ལམ་བརྒྱུད་དྲ་ཐོག་རྫུན་གཏམ་སྤེལ་ཏེ་མི་སྒེར་རམ་ཚོགས་པ་ཞིག་གི་མཚན་མཐོང་ལ་གནོད་སྐྱོན་གཏོང་བ།

གལ་ཆེ་བ་ཞིག་ལ། ནག་ཉེས་ཁྲིམས་ཡིག་བཅའ་ཁྲིམས་ 1995 (CTH) ཀྱི་འོག་ཏུ་ཕྱི་རྒྱལ་གྱི་ཐེ་གཏོགས་ཡིན་པ་བརྩི་བའི་ཆེད་དུ། བྱ་སྤྱོད་དེ་ངེས་པར་དུ་ཕྱི་རྒྱལ་གྱི་གཞུང་ངམ་དེའི་ ཚབ་བྱེད་མཁན་དང་འབྲེལ་བ་ཡོད་དགོས། ནག་ཉེས་ཡིན་མིན་དཔྱད་ཞིབ་བྱེད་སྐབས། ཁྲིམས་བསྟར་ལས་ཁུངས་ཀྱིས་ཨོ་སི་ཊོ་ལི་ཡའི་མངའ་སྡེའམ་ས་ཁུལ་གྱི་ནག་ཉེས་ལའང་བསམ་ གཞིགས་བྱེད་སྲིད།

**གང་ཟག་སུ་ཞིག་ལ་དམིགས་འབེན་བྱེད་ཀྱི་རེད་དམ།**

## ཕྱི་རྒྱལ་གྱི་གཞུང་ཁག་ལ་དམིགས་འབེན་བྱེད་སྲིད།

* ཨོ་སི་ཊོ་ལི་ཡའི་ནང་གནས་སྡོད་པ་མི་རིགས་སྔོན་མའམ་ད་ལྟ་སྡོད་བཞིན་པ།
* ཆབ་སྲིད་དང་འགྲོ་བ་མིའི་ཐོབ་ཐང་གི་ལས་འགུལ་བ།
* ངོ་རྒོལ་བ།
* གསར་འགོད་པ།
* ཆབ་སྲིད་ཀྱི་ཁ་གཏད།
* ཆོས་ལུགས་སམ་མི་རིགས་ཉུང་ཤས་ཚོགས་པ།

**ངས་རོགས་པ་ཞུ་བར་གང་བྱེད་ཐུབ་བམ།**

## སྤྱི་ཚོགས་ནང་ཕྱི་ནས་ཐེ་གཏོགས་བྱེད་པའི་སྙན་ཞུ་ཚང་མར་ AFP ནས་མངོན་གསལ་དོད་པོའི་ཡ་ལན་སྤྲོད་མི་སྲིད་ནའང་། སྙན་ཞུ་རེ་རེས་གནད་དོན་གསར་པ་ཐོན་བཞིན་པའི་ གནས་སྟངས་ཧྲིལ་པོ་ཞིག་མཐོང་བར་ཕན་ཐོགས་ཡོད།

སྤྱི་ཚོགས་ནང་ཕྱི་ནས་ཐེ་གཏོགས་བྱེད་པའི་སེམས་འཚབ་དང་གནས་ཚུལ་གང་འདྲ་ཞིག་ཡིན་རུང་**རྒྱལ་ཁབ་བདེ་འཇགས་ཁ་པར་ཨང་གྲངས་(NSH)** ཐོག་སྙན་སེང་ཞུ་ཆོག

* NSH ཡིས་ཉིན་ཞག་གཅིག་ཆུ་ཚོད་ ༢༤ དང་བདུན་ཕྲག་གཅིག་གི་ནང་ཉིན་བདུན་ཆ་ཚང་ལས་ཀ་བྱེད་ཀྱི་ཡོད་པ་དང་། སྤྱི་ཚོགས་ནང་ཕྱི་ནས་ཐེ་གཏོགས་བྱེད་སྲིད་པའི་སེམས་འཚབ་ཡོད་པའི་གནས་ཚུལ་རྣམས་སྙན་སེང་ཞུ་བར་འབྲེལ་གཏུག་བྱེད་ས་གཙོ་བོ་དེ་ཡིན།
* NSH ཡི་ལས་བྱེད་པས་ཁྱེད་རང་གིས་མཁོ་སྤྲོད་བྱས་པའི་གནས་ཚུལ་དེ་གང་བྱེད་དགོས་མིན་ཤེས་ཀྱི་རེད་ལ། འོས་འཚམས་ཡོད་ན་དེ་དག་དཔྱད་ཞིབ་ཆེད་དུ་ཁྲིམས་བསྟར་ དང་བདེ་འཇགས་ལས་ཁུངས་ལ་བརྒྱུད་སྤྲོད་བྱེད་ཀྱི་རེད།
* NSH ཡི་ལས་བྱེད་པས་ཁ་པར་རེ་རེར་ཚབས་ཆེན་པོར་བརྩིས་ཏེ་གནས་ཚུལ་ཐོབ་པ་ཚང་མར་རིན་ཐང་སྤྲོད་ཀྱི་རེད།
* སེམས་འཚབ་ཡོད་པའི་གནས་དོན་ཞིག་སྙན་སེང་ཞུ་རྒྱུར་གོམ་པ་ཆེན་པོ་ཞིག་སྤོ་དགོས་པ་ང་ཚོས་ཤེས་ཀྱི་ཡོད། ང་ཚོས་ཁྱེད་ཀྱི་སྒེར་གྱི་གནས་ཚུལ་སྲུང་སྐྱོབ་བྱེད་པའི་ཐོབ་ཐང་ལ་ བརྩི་མཐོང་ཆེན་པོ་ཞུ་གི་ཡོད། གལ་སྲིད་ཁྱེད་ཀྱིས་མིང་མེད་པར་གནས་འདོད་ན་ལས་བྱེད་པར་གསུང་རོགས།
* གནས་ཚུལ་གྱི་གསང་རྒྱའི་རང་བཞིན་ལ་བརྟེན་ནས། ཁྱེད་ཀྱི་ཁ་པར་རམ་གློག་འཕྲིན་གྱི་མཇུག་འབྲས་སྐོར་ལ་སློབ་སྟོན་གང་ཡང་ཐོབ་ཀྱི་མེད།

## ཁྱེད་རང་གིས་མཁོ་སྤྲོད་བྱས་པའི་གནས་ཚུལ་དེ་ AFP ལ་སྤྱི་ཚོགས་ནང་ཕྱི་ནས་ཐེ་གཏོགས་བྱེད་པར་འགོག་ཐབས་སུ་དགོས་མཁོ་ཆེ་བའི་ཆ་ཤས་ཤིག་ཡིན་སྲིད།

**NSH** ལ་འབྲེལ་བ་བྱེད་པའི་ཐབས་ལམ་འགའ་ཞིག་ཡོད།

* **འབྲེལ་གཏུགས་ཨང་གྲངས།** : 1800 123 400
	+ ཨོ་སི་ཊོ་ལི་ཡའི་ཕྱི་ལོགས་ནས། : (+ 61) 1300 123 401
	+ TTY བེད་སྤྱོད་གཏོང་མཁན་(ཉན་ཤེས་ཞན་པོ་ཡོད་མཁན་རྣམས་)ཀྱི་ཆེད་དུ་: 1800 234 889
	+ གལ་སྲིད་ཁྱེད་**རང་ལ**་སྐད་བསྒྱུར་བ་ཞིག་དགོས་ན། སྐད་བསྒྱུར་དང་ཡིག་སྒྱུར་ཞབས་ཞུའི་ཁ་པར་ཨང་གྲངས་ 123 450 **ཐོག་ཁ་པར་གཏོང་**རོགས་གནང་། དེ་ནས་ཁོ་ཚོར་རྒྱལ་ཁབ་བདེ་འཇགས་ཁ་པར་ཨང་གྲངས་ལ་ཁ་པར་གཏོང་རོགས་ཞེས་ཞུ་རོགས།
* **འཕྲིན་ཐུང་།**
	+ ཁྱེད་རང་གི་གནས་ཚུལ་རྣམས་འཕྲིན་ཐུང་བརྒྱུད་ནས་ 0429 771 822 ལ་གཏོང་རོགས་གནང་།
* **གློག་འཕྲིན།**
	+ ཁྱེད་རང་གི་གནས་ཚུལ་རྣམས་གློག་འཕྲིན་བརྒྱུད་ནས་གཤམ་གྱི་ཁ་བྱང་ལ་གཏོང་རོགས་གནང་། : hotline@nationalsecurity.gov.au
* **སྦྲག་ཐོག:**
	+ ཁྱེད་རང་གི་གནས་ཚུལ་རྣམས་གཤམ་གྱི་ཁ་བྱང་ལ་སྦྲག་ཐོག་ནས་གཏོང་རོགས་གནང་།:

National Security Hotline
Department of Home Affairs
PO Box 25
Belconnen ACT 2616

**སྙན་སེང་ཞུ་བའི་ཐབས་ལམ་གཞན་དག**

ཁྱེད་ཀྱིས་གནད་དོན་དེ་དག་སྙན་སེང་བྱེད་པར་གནས་སྟངས་དང་བསྟུན་ནས་ཐབས་ལམ་གཞན་པ་མང་པོ་བརྒྱུད་དེ་བྱེད་ཆོག

* eSafety ཡིས་དྲ་རྒྱའི་ནང་གི་ཧ་ཅང་མི་འོས་པའི་ནང་དོན་རྣམས་མེད་པར་བཟོ་བར་རོགས་རམ་བྱེད་ཀྱི་ཡོད། ཁྱེད་ཀྱིས་དྲ་རྒྱའི་ནང་གི་ཚབས་ཆེན་གྱི་གནོད་འཚེ་རྣམས་ eSafety Commissioner ལ་ [esafety.gov.au/report](https://www.esafety.gov.au/report) བརྒྱུད་དེ་སྙན་སེང་ཞུ་ཆོག
* གལ་ཏེ་ཁྱེད་རང་ལ་**འཇིགས་སྐུལ་བྱེད་པའམ་བདེ་འཇགས་མེད་པའི་**ཚོར་སྣང་བྱུང་ན་གཤམ་གསལ་དེ་ལ་འབྲེལ་གཏུགས་བྱེད་ཐུབ།
	+ འཕྲལ་མའི་འཇིགས་སྐུལ་གྱི་གནས་ཚུལ་ལ་ཉེན་རྟོག་པར་ཨང་གྲངས་ 000 བརྒྱུད་དེ་འབྲེལ་བ་**གནང་རོགས།**
	+ སྲོག་ལ་ཉེན་ཁ་མེད་པའི་གནས་ཚུལ་ཐོག་ཉེན་རྟོག་པ་འབྱོར་དགོས་ཚེ་ཨང་གྲངས་ 131444 བརྒྱུད་དེ་འབྲེལ་བ་**གནང་རོགས།**
* ཁྱེད་ཀྱིས་ Commonwealth ཉེས་ཅན་གྱི་གནས་ཚུལ་རྣམས་ AFP ལ་དྲ་ཐོག་གི་འགེངས་ཤོག་ Commonwealth Crime སྙན་སེང་འབུལ་ཤོག [forms.afp.gov.au/online\_forms/report\_a\_crime](https://forms.afp.gov.au/online_forms/report-commonwealth-crime) བརྒྱུད་དེ་སྙན་སེང་འབུལ་ཆོག Commonwealth Crime གང་ཞིག་ཡིན་མིན་སྐོར་གྱི་གནས་ཚུལ་རྒྱས་པ་ [afp.gov.au/contact-us/report-commonwealth-crime#What-is-a-Commonwealth-crime](https://www.afp.gov.au/report-crime#What-is-a-Commonwealth-crime) ནས་གཟིགས་རོགས་གནང་།
* སྤྱི་ཚོགས་ཀྱི་མི་སུ་ཞིག་གིས་ཀྱང་དོགས་པ་ཡོད་པའི་གསང་བ་ལོག་འཚོལ་ལམ་ཡང་ན་ཕྱི་རྒྱལ་གྱི་ཐེ་གཏོགས་བྱ་སྤྱོད་རྣམས་ AFP ལ་ཐད་ཀར་སྙན་སེང་བྱེད་ཆོག (AFP ཡི་སྤྱི་ཚོགས་འབྲེལ་མཐུད་རུ་ཁག་འཚུད་ཡོད།།)

# སྤྱི་ཚོགས་ནང་ཕྱི་རྒྱལ་གྱི་ཐེ་གཏོགས་སྐོར་སྙན་སེང་བྱས་པ་ལས་ངས་གྲུབ་འབྲས་གང་ཞིག་རེ་སྒུག་བྱེད་ཐུབ་བམ།

AFP ཡིས་སྤྱི་ཚོགས་ནང་གི་ཕྱི་རྒྱལ་ཐེ་གཏོགས་ཀྱི་སྙན་ཞུ་ཚང་མར་ཞིབ་འཇུག་བྱེད་མི་ཐུབ། NSH ལ་གཏོང་བའི་ཁ་པར་རམ་ཉེས་ཅན་གྱི་སྙན་ཞུ་རེ་རེ་བཞིན་ཉེས་ཅན་གྱི་བྱ་སྤྱོད་ ངོས་འཛིན་ཐུབ་མིན་གཏན་འབེབས་བྱེད་པའི་ཆེད་དུ་གནས་སྟངས་སོ་སོར་དཔྱད་ཞིབ་བྱེད་ཀྱི་ཡོད། སྙན་ཞུ་ཕུལ་བ་ལས་བྱུང་བའི་གྲུབ་འབྲས་ཁག་ནི།

* ཉེན་རྟོག་པས་ལག་བསྟར་བྱེད་པར་ཁྲིམས་ལུགས་ཀྱི་ཚད་གཞི་ལོངས་མེད་པའི་རྐྱེན་གྱིས་ལན་འདེབས་གང་ཡང་མེད་པ།
* AFP ཡིས་ཞིབ་འཇུག་བྱེད་སྲིད་པ།
* ཉེན་རྟོག་ལས་ཁུངས་གཞན་ཞིག་གམ་གཞུང་གི་ལས་ཁུངས་གཞན་ཞིག་གིས་གནད་དོན་དེ་འགན་འཁུར་སྲིད་པ།

དཔེར་ན་ཨོ་སི་ཊོ་ལི་ཡའི་ཕྱི་རོལ་དུ་བྱུང་བའི་ཉེས་གསོག་རྣམས་ལ་ཁྲིམས་ཁོངས་ཀྱི་ཚད་གཞི་རྣམས་ཡོད།

**འཇིགས་སྐུལ་གྱི་རིགས།**

##  གལ་ཏེ་ཁྱེད་རང་ལ་མི་ངོ་ཐུག་ནས་འཇིགས་སྐུལ་བྱས་ཡོད་ན།

* འཇིགས་སྐུལ་བྱས་པའི་རྣམ་པ་ཇི་མ་ཇི་བཞིན་འབྲི་བའམ་སྒྲ་འཇུག་བྱོས།
* འཇིགས་སྐུལ་བྱེད་མཁན་གྱི་མི་དེའི་ངོ་རྟགས་ཀྱི་ཞིབ་ཕྲ་གང་མང་ཐོ་འགོད་བྱོས། (མིང་། ཕོ་མོའི་དབྱེ་བ། གཟུགས་རིང་ཐུང་། ལྗིད་ཚད། སྐྲ་དང་མིག་གི་ཚོས་གཞི། སྐད་གདངས། གྱོན་གོས། ཡང་ན་དམིགས་བསལ་གྱི་ཁྱད་ཆོས་གཞན་གང་ཡོད།)
* འཇིགས་སྐུལ་དེ་ཉེན་རྟོག་པར་སྙན་སེང་ཞུ།

## གལ་ཏེ་ཁྱེད་རང་ལ་ཁ་པར་སྟེང་ནས་འཇིགས་སྐུལ་བྱས་ཡོད་ན།

* གལ་ཏེ་ཐུབ་ན། ཉེ་འཁོར་གྱི་མི་གཞན་ལ་བརྡ་སྟོན་བྱས་ནས་ཁ་པར་དེར་ཉན་དུ་བཅུག་པ་དང་ཉེན་རྟོག་པར་བརྡ་ལན་སྤྲོད་དུ་ཆུག
* གལ་ཏེ་ཐུབ་ན་ཁ་པར་དེ་སྒྲ་འཇུག་བྱོས།
* འཇིགས་སྐུལ་བྱས་པའི་སྐབས་བཤད་པའི་སྐད་ཆ་རྣམས་ཇི་མ་ཇི་བཞིན་ཡི་གེར་འབྲི།
* ཁ་པར་གྱི་བརྙན་ཡོལ་སྟེང་གི་གནས་ཚུལ་གང་ཡོད་རྣམས་པར་བཤུས་རྒྱོབས།
* ཉེན་རྟོག་པར་གནས་ཚུལ་ཞིབ་ཕྲ་བཤད་ཐུབ་པ་བྱོས།

## གལ་ཏེ་ཁྱེད་རང་ལ་གློག་འཕྲིན་བརྒྱུད་ལམ་སྟེ་འཕྲིན་ཐུང་། ཐད་ཀར་རམ་སྒེར་གྱི་འཕྲིན་ཐུང་། སྤྱི་ཚོགས་བརྒྱུད་ལམ་མམ་གློག་འཕྲིན་བཅས་བརྒྱུད་དེ་འཇིགས་སྐུལ་བྱས་ཡོད་ན།

* འཕྲིན་ཐུང་དེ་དག་མ་སུབ།
* འཕྲིན་ཐུང་གི་གནས་ཚུལ་རྣམས་(བརྗོད་གཞི་ཐིག ཚེས་གྲངས། དུས་ཚོད། གཏོང་མཁན་སོགས་)པར་འདེབས་བྱེད་པའམ། པར་ཕབ། བརྙན་ཡོལ་པར་ལེན་བྱོས། ཡང་ན་པར་བཤུས་རྒྱོབས། རེ་ཞིག་རིང་གནས་པའི་འཕྲིན་ཐུང་ཡིན་ན་ངེས་པར་དུ་ཉར་ཚགས་བྱེད་པའམ་བརྙན་ཡོལ་པར་ལེན་བྱེད་དགོས།
* ཁྱེད་རང་ལ་འཇིགས་སྐུལ་འབྱོར་བ་དེ་འཕྲལ་མར་ཉེན་རྟོག་པར་བརྡ་ལན་སྤྲོད།
* གློག་ཆས་ཀྱི་དཔང་རྟགས་ཚང་མ་ཉར་ཚགས་བྱོས།

འཇིགས་སྐུལ་གྱི་རིགས་འདི་དག་ལས་རང་ཉིད་སྲུང་སྐྱོབ་བྱེད་པར་གཤམ་གྱི་ལམ་སྟོན་འདི་དག་ལ་རྗེས་འབྲངས་གནང་རོགས།

• ངོ་མི་ཤེས་པའི་མི་རྣམས་ནས་བཏང་བའི་གློག་འཕྲིན་ནམ་ཟུར་སྦྱར་རྣམས་ཁ་མ་ཕྱེ།

• སྤྱི་ཚོགས་བརྒྱུད་ལམ་ཐོག་ངོ་མ་ཤེས་པའི་མི་དང་འབྲེལ་བ་མ་བྱེད།

• ཁྱེད་ཀྱི་ཡོ་བྱད་དང་རྩིས་ཁྲའི་བདེ་འཇགས་སྒྲིག་འགོད་རྣམས་སྲུང་སྐྱོབ་མཐོ་ཤོས་ཀྱི་རིམ་པར་སྒྲིག་བཀོད་བྱས་ཡོད་པ་ངེས་གཏན་བྱོས།

• གནས་ཚུལ་ལོག་སྤྱོད་བྱེད་མཁན་གྱིས་ཁྱེད་ཀྱི་གློག་ཀླད་ཡོ་བྱད་ལ་གནོད་སྐྱོན་བཏང་སྟེ་སྒེར་གྱི་གནས་ཚུལ་ཕྱིར་གཏོང་བྱེད་ཉེན་ཡོད།

• སྒེར་གྱི་ངོ་སྤྲོད་བརྐུ་བ་ལས་སྲུང་སྐྱོབ་བྱེད་པར་ཁྱེད་ཀྱི་དངུལ་ཁང་ལ་འཕྲལ་མར་འབྲེལ་བ་གནང་རོགས།

• གསང་ཚིག་སྲ་བརྟན་བེད་སྤྱོད་བྱོས། དྲ་ཚིགས་མང་པོར་གསང་ཚིག་གཅིག་པ་བེད་སྤྱོད་མ་བྱོས།

• དྲ་ཐོག་གི་གློག་ཀླད་ནད་འགོག་དང་གནོད་འཚེ་ཅན་གྱི་མཉེན་ཆས་འགོག་བྱེད་རྣམས་དུས་ཐོག་ཏུ་གསར་སྒྱུར་བྱོས།

• མ་ལག་དང་མཉེན་ཆས་རྣམས་དགོས་མཁོ་ལྟར་གསར་སྒྱུར་བྱོས།

• ར་སྤྲོད་རིམ་པ་གཉིས་ཅན་བེད་སྤྱོད་བྱོས།

• གནས་ཚུལ་རྣམས་དུས་ནས་དུས་སུ་ཉར་ཚགས་བྱོས།

• ཁྱེད་རང་ལག་ཐོགས་ཡོ་བྱད་ཉེན་སྲུང་བྱོས།

• ཁྱེད་རང་གི་གློག་ལམ་གྱི་དྲ་འབྲེལ་ཉེན་སྲུང་གི་བསམ་བློ་དང་ཤེས་རྟོགས་ཡར་རྒྱས་ཐོངས།

• གནས་ཚུལ་རྒྱས་པར་ cyber.gov.au ལ་གཟིགས་རོགས།